บอร์ด FER ตั้ง”กิตติ ตั้งศรีวงศ์”บริหารสายบัญชี-การเงิน มีผล 15 ม.ค.59
บอร์ด FER ตั้ง"กิตติ ตั้งศรีวงศ์"บริหารสายบัญชี-การเงิน มีผล 15 ม.ค.59
18 ม.ค. 2559

นายประสิทธิ์ ศรีสุวรรณ ประธานเจ้าหน้าที่บริหาร บริษัท เฟอร์รั่ม จำกัด (มหาชน) หรือ FER เปิดเผยว่า คณะกรรมการบริษัท มีมติอนุมัติแต่งตั้งนายกิตติ ตั้งศรีวงศ์ กรรมการผู้จัดการสายพัฒนาธุรกิจและกรรมการของบริษัท ให้ไปดำรงตำแหน่งกรรมการผู้จัดการสายบัญชีและการเงินโดยมีผลตั้งแต่วันที่ 15 มกราคม 2559
สำหรับนายกิตติ ตั้งศรีวงศ์ เป็นผู้ที่มีประสบการณ์การทำงานด้านบัญชีการเงิน และอสังหาริมทรัพย์มายาวนาน โดยดำรงตำแหน่งผู้บริหารในบริษัทจดทะเบียนในตลาดหลักทรัพย์แห่งประเทศไทย (ตลท.) จึงมั่นใจได้ถึงประสบการณ์และความเชี่ยวชาญในการทำงาน
นอกจากนี้ยังแต่งตั้งให้ บริษัท พีแอนด์แอล อินเทอร์นอล ออดิท จำกัด เป็นผู้ตรวจสอบภายในของบริษัท เพื่อสร้างความโปร่งใส สามารถตรวจสอบได้และมีหลักธรรมาภิบาลสร้างความน่าเชื่อถือให้กับนักลงทุนและผู้ถือหุ้น โดยในปีนี้คาดว่าผลประกอบของบริษัทจะดีขึ้น หลังจากที่ปรับโครงสร้างการดำเนินธุรกิจเรียบร้อยแล้ว ดังนั้นจึงมั่นใจว่าจะสร้างผลตอบแทนที่ดีให้กับผู้ถือหุ้น